Kaltan

Kaltan () om Venäman lidn Kemerovon agjan suves. Se om lidn agjan alištusenke (vspäi 1993), om Kaltanan lidnümbrikon administrativižeks keskuseks da palaks.

 Istorii 
Eländpunkt mainitase ezmäižen kerdan Tomskan gubernijan elänzoittud tahoiden nimikirjuteses vl 1859 kuti Kaltanskai-külä 128 eläjanke. Kätihe Alakaltan-küläd () radnikžiloks Kaltan-nimenke vl 1949. Se sai lidnan statusad vn 1959 29. päiväl heinkud. Kaltan-raudtestancii radab vspäi 1930.

Kaltan šingotase kivihilen samižel (kaks' kaivut) i Suvikuzbassan GRES:al kivihilenke poltuseks, sauvondmaterialiden edheotandoil (savičuntegim, metalližkonstrukcijadKaltanan metalližkonstrukcijoiden tegimen sait (kaltan-kzmk.ru). ) i lämbituzmašiništon tegimel.

 Geografijan andmused 
Kaltan sijadase Kondom-jogen oiktal randal tobjimalaz (, Obin oigedpol'ne bassein), 225 m ü.m.t. keskmäižel korktusel. Voib olda manrehkaidusid kudhe ballhasai. Kivihilen löudmižsijad sijadasoiš päivlaskmha lidnaspäi.

Matkad Kemerovohosai om 218 km lodeheze-pohjoižhe orhal, 258 km avtol vai raudtedme. Lähembaižed lidnad oma Osinniki kümnes kilometras pohjoižpäivnouzmha i Novokuzneck kaks'kümnes kilometras pohjoižhe orhal sen röunhasai.

Kaik nell' žilod mülüdas lidnümbrikho Kaltanan ližaks, niišpäi kaks' oma pened (Uz' Punkt, Verh-Teš) i kaks' oma surembad: Malinovk (Малиновка, 7299 rist. vl 2021) i Sarbal (Сарбала, 1011 eläjad vl 2025). Lidnümbrikon pind om 98,45 nellikkilometrad.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 21 892 ristitud, lidnümbrikon kaks' koumandest, vn 2021 — 21 752 ristitud. Kaik 20 947 eläjad oli lidnas vl 2017. Kaikiš suremb lidnan ristitišt oli 28 tuh. eläjid vl 1967.

Ortodoksižen hristanuskondan Jumalanmaman Katken pühäpert'Kaltanan pühäpertid sobory.ru-saital.  om avaitud lidnas, saudihe vll 2002−2008.

Lapsiden opendusen aluzkundad oma kümne nimitadud i nomeruidud päivkodid (nomer 1, 2, 7, 10..12, 15, 24, 37, 38), koume aluzškolad (nomer 15, 18, 29), kaks' keskškolad (nomer 1, 30), čomamahtoiden škol (nomer 42), kompleksine sportškol. Kaltanan äiprofil'ne tehnikumKaltanan äiprofil'žen tehnikuman sait (gpoukamt.kemobl.ru).  om lidnan professionaližen opendusen aluzkundaks.

 Homaičendad 

 Irdkosketused 
 Lidnümbrikon tobmuden sait (kaltan.net). 

Kategorii:Venäman lidnad
Kategorii:Eländpunktad kirjamišton mödhe
Kategorii:Kemerovon agjan lidnad
*